SVETKOVINA SV. IVANA KRSTITELJA U TRAPISTIMA
2018-06-24
Iduće je nedjelje, 24. lipnja, svetkovina Rođenja sv. Ivana Krstitelja. Svete Mise u Trapistima su u 8.oo, 10.30 i 18.oo sati. Svečanu (pučku) Svetu Misu u 10.30 sati će predvoditi mons. Ivica Božinović.

COME AND CELEBRATE THE 15TH ANNIVERSARY OF THE BEATIFICATION OF BLESSED IVAN MERZ
2018-06-24

30. SUSRET HRVATSKIH MISIONARA I MISIONARKI
2018-06-30 - 2018-07-04
Od 30. lipnja do 4. srpnja 2018. u Karlovcu i Zagrebačkoj nadbiskupiji održat će se 30. susret hrvatskih misionara i misionarki.
Pedesetak sudionika, između ostalog hrvatski misionari pristigli iz 12 zemalja (Tanzanije, Gane, DR Konga, Brazila, Ruande, Nigerije, Rusije, Benina, Haitija, Kosova, Čilea i Ekvadora) tom će prigodom međusobno podijeliti iskustva, radosti i poteškoće u služenju potrebitim ljudima, ali i posvjedočiti vjernicima ove Nadbiskupije svoje poslanje.
Susret započinje u subotu, 30. lipnja Svetom misom u župi Novigrad na Dobri. U nedjelju, 1. srpnja misionari će posjetiti neke župe karlovačke regije (Mahično, Rečica, Duga Resa, Ozalj, Draganić, Krašić, Novigrad na Dobri i u Karlovcu-Banija, Hrnetić, Srce Isusovo, Švarča, Kamensko, Presveto Trojstvo). U poslijepodnevnim satima sudionici će sudjelovati na susretu s mladima u Svetištu sv. Josipa i na Svetoj misi u 18.30 sati.
U ponedjeljak, 2. srpnja u dvorani Pastoralnog centra Vincentinum u Novigradu na Dobri započet će radni dio ovogodišnjeg susreta, a na početku okupljenima će se obratiti nacionalni ravnatelj Papinskih misijskih djela u Hrvatskoj vlč. Antun Štefan i nacionalni ravnatelj Papinskih misijskih djela u BiH mons. Luka Tunjić. U 19 sati Svetu misu u župi sv. Nikole, Jastrebarsko predvodit će pomoćni biskup zagrebački mons. Ivan Šaško.
U utorak, 3. srpnja sudionici Susreta misionara uputit će se na hodočašće u Krašić, Pribić, Žumberačko gorje, Svetu Geru, i Jazovku. Posebno će se upoznati s grkokatolicima te će na Svetoj Geri u 16 sati sudjelovati na grkokatoličkoj liturgiji.
Ovogodišnji 30. susret hrvatskih misionara i misionarki završit će u srijedu, 4. srpnja Misnim slavljem u Novigradu na Dobri. (KTA/I.S.M.)

POMOĆNI BISKUP BANJOLUČKI MONS. MARKO SEMREN POHODIT ĆE HKŽ TRAUNREUT
2018-07-06 - 2018-07-08
Pomoćni biskup banjolučki mons. Marko Semren pohodit će od petka, 6. do nedjelje, 8. srpnja 2018. hrvatsku katoličku župu Svetog Leopolda Bogdana Mandića u Traunreutu u gornjoj Bavarskoj u Njemačkoj.
U petak, 6. srpnja u 17 sati u župnoj crkvi Presvetog Otkupitelja u Traunreutu je ispovijed krizmanika i kumova, generalna proba i susret s biskupom Semrenom.
U subotu, 7. srpnja u 11 sati u župnoj crkvi je slavlje svete potvrde (krizme).
Dan kasnije, u nedjelju, 8. srpnja u 12.30 sati u istoj crkvi svečanu Svetu misu povodom 45. godišnjice postojanja HKŽ Traunreut predvodi biskup Semren. Nakon Mise u župnoj dvorani biti će prigodni program i ručak za cijelu župnu zajednicu.

PREDSTAVLJANJE KNJIGE: DUBIČKI ARHIĐAKONAT U RAZVIJENOM SREDNJEM VIJEKU I NJEGOVI TRAGOVI KROZ KASNIJA STOLJEĆA
2018-07-13
Poštovani čast nam je pozvati Vas na predstavljanje knjige – Zbornik radova
DUBIČKI ARHIĐAKONAT U RAZVIJENOM SREDNJEM VIJEKU
I NJEGOVI TRAGOVI KROZ KASNIJA STOLJEĆA
O knjizi će govoriti i javnosti je predstaviti:
Prof. dr. Fra Velimir Blažević, umirovljeni profesor
Dr. Miljenko Aničić, direktor Europske akademije
Akademik prof. dr. Mithad Kozličić, Sveučilište u Zadru
Prof. dr. Boro Bronza, Filozofski fakultet u Banja Luci
Prof. Boris Graljuk, arheolog
Frano Piplović, priređivač i glavni urednik
Knjiga će biti predstavljena u petak, 13. srpnja/jula 2018. godine s početkom u 19.oo sati u dvorani Europske akademije Banjolučke biskupije, ulica Kralja Petra I. Karađorđevića br. 80, Banja Luka
Radujemo se Vašem dolasku!
Info materijali:
– Plakat (PDF)

73. REDOVITO ZASJEDANJE BISKUPSKE KONFERENCIJE BIH
2018-07-13 - 2018-07-14
U petak i subotu, 13. i 14. srpnja 2018. u prostorijama Biskupskog ordinarijata u Banjoj Luci, ulica Kralja Petra I. 80. bit će održano 73. redovito zasjedanje Biskupske konferencije Bosne i Hercegovine.
Zasjedanje će započeti u petak, 13. srpnja u 9 sati pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH, a sudjelovat će svi članovi Biskupske konferencije BiH.
Prvog dana zasjedanja s biskupima će se susresti apostolski nuncij u Bosni i Hercegovini mons. Luigi Pezzuto. Na zasjedanju će također sudjelovat delegati Hrvatske i Slovenske biskupske konferencije mons. Vladika Kekić, biskup križevački, i mons. Alojzij Cvikl, nadbiskup metropolit mariborski i dopredsjednik Slovenske biskupske konferencije.
Na kraju zasjedanja, u subotu 14. srpnja u 12 sati u prostorijama Biskupskog ordinarijata u Banjoj Luci bit će održana konferencija za novinstvo na kojoj će o tijeku zasjedanja govoriti kardinal Puljić i biskup domaćin mons. Franjo Komarica.
Na blagdan sv. Bonaventure, nebeskog zaštitnika banjolučke katedrale i biskupije u nedjelju, 15. srpnja u banjolučkoj katedrali sv. Bonaventure bit će Euharistijsko slavlje u 10 sati. Predsjedat će kardinal Puljić, a propovijedati biskup Komarica
Biskup će biti nazočni i na predstavljanju knjige – zbornika radova – pod naslovom „Dubički arhiđakonat u razvijenom srednjem vijeku i njegovi tragovi kroz kasnija stoljeća“ koji će u petak, 13. srpnja 2018. s početkom u 19 sati u prostorijama Biskupskog ordinarijata u Banjoj Luci organizirati Europska akademija Banjolučke biskupije u okviru proslave blagdana sv. Bonaventure patrona banjolučke katedrale i biskupije.

KONFERENCIJA ZA NOVINSTVO NA KRAJU 73. REDOVITOG ZASJEDANJA BISKUPSKE KONFERENCIJE BIH
2018-07-14
Na kraju 73. redovitog zasjedanja Biskupske konferencije Bosne i Hercegovine,u subotu 14. srpnja 2018. u 12 sati u prostorijama Biskupskog ordinarijata u Banjoj Luci bit će održana konferencija za novinstvo na kojoj će o tijeku zasjedanja govoriti kardinal Vinko Puljić, nadbiskup metropolit vrhbosanski i biskup domaćin mons. Franjo Komarica.
Zasjedanje Biskupske konferencije BiH započeti će u petak, 13. srpnja u 9 sati pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH, a sudjelovat će svi članovi Biskupske konferencije BiH.
Prvog dana zasjedanja s biskupima će se susresti apostolski nuncij u Bosni i Hercegovini mons. Luigi Pezzuto. Na zasjedanju također će sudjelovat delegati Hrvatske i Slovenske biskupske konferencije mons. Vladika Kekić, biskup križevački, i mons. Alojzij Cvikl, nadbiskup metropolit mariborski i dopredsjednik Slovenske BK.
Na blagdan sv. Bonaventure, nebeskog zaštitnika banjolučke katedrale i biskupije u nedjelju, 15. srpnja u banjolučkoj katedrali sv. Bonaventure bit će Euharistijsko slavlje u 10 sati. Predsjedat će kardinal Puljić, a propovijedati biskup domaćin mons. Franjo Komarica.
Biskup će biti nazočni i na predstavljanju knjige – zbornika radova – pod naslovom „Dubički arhiđakonat u razvijenom srednjem vijeku i njegovi tragovi kroz kasnija stoljeća“ koji će u petak, 13. srpnja 2018. s početkom u 19 sati u prostorijama Biskupskog ordinarijata u Banjoj Luci organizirati Europska akademija Banjolučke biskupije u okviru proslave blagdana sv. Bonaventure patrona banjolučke katedrale i biskupije.

KULTURNO - VJERSKA MANIFESTACIJA „DANI SVETOG ILIJE PROROKA 2018“ U BOSANSKOM GRAHOVU
2018-07-14 - 2018-07-21
Udruga za očuvanje kulturne i povijesne baštine „Don Juraj Gospodnetić“ Bosansko Grahovo, Udruga za očuvanje povijesne i kulturne baštine Hrvata Bosanskog Grahova „Dinara-Ponare“ Zagreb i Župa sv. Ilije proroka Bosansko Grahovo i ove godine, po 17. put, organiziraju kulturno-vjersku manifestaciju „Dani sv. Ilije proroka“ u povodu proslave patrona župe Bos. Grahovo sv. Ilije proroka.
Program proslave:
– 14. srpnja 2018. – SUBOTA
11:00 sati – II. MEĐUNARODNI PLJOČKARSKI TURNIR „OBLJAJ “ B.GRAHOVO (dvorište župne crkve sv.Ilije proroka u Obljaju)
– 19. srpnja 2018. – ČETVRTAK
15:00 sati – SVETA MISA (župna crkva sv.Ilije proroka u Obljaju)
16:00 sati – XVII. POZIVNI MALONOGOMETNI TURNIR „SVETI ILIJA“ (igralište O.Š. “Grahovo“)
– 20. srpnja 2018. – PETAK
18:00 sati – SVETA MISA (kapela sv. Jeronima Korita). Svetu misu predvodi svećenik iz Slavonskog Broda preč. David Sluganović.
19.00 sati – SNIMANJE 635. MILENIJSKE FOTOGRAFIJE ŠIME STRIKOMANA PRED KAPELOM U KORITIMA
19:15 sati – MOLITVA PRED SPOMEN PLOČOM ZA POK. MANDU I MATU VULIĆA (obiteljska kuća Vulić – Korita)
19:30 sati OBILAZAK GRADILIŠTA HKC “KORITA“
20:00 sati VII. PJESNIČKO SIJELO U ČAST ŽUPNIKA MUČENIKA DON JURJA GOSPODNETIĆA (Vidikovac – Korita)
– 21. srpnja 2018. – SUBOTA
11:00 sati – VANJSKA PROSLAVA SV. ILIJE PROROKA, PATRONA ŽUPE BOS. GRAHOVO (župna crkva sv.Ilije proroka u Obljaju). Svetu misu predvodi fra Ćiro Lovrić, župnik iz Bile kod Livna
12:00 sati – PRIGODNI KONCERT KLAPE „ŽRNOVNICA“ IZ ŽRNOVNICE KOD SPLITA
12:30 sati – SNIMANJE 636. MILENIJSKE FOTOGRAFIJE ŠIME STRIKOMANA U ČAST SV. ILIJE PRED CRKVOM U OBLJAJU
13:00 sati – PRIGODNI KULTURNO-UMJETNIČKI PROGRAM
13.30 sati – OBJED ZA SVE NAZOČNE
14:00 sati – SPORTSKI PROGAM – TRADICIJSKI SPORTOVI (POTEZANJE KONOPA, BACANJE KAMENA S RAMENA, SKOK U DALJ, SKAKAKANJE U VREĆAMA, BACANJE PLOČE)
———-
Pokrovitelj ovogodišnje kulturno-vjerske manifestacije „Dani sv. Ilije proroka“ je Borjana Krišto, zamjenica predsjedatelja Zastupničkog doma PS BiH.
UDRUGA ZA OČUVANJE KULTURNE I POVIJESNE BAŠTINE „DON JURAJ GOSPODNETIĆ“ BOSANSKO GRAHOVO
UDRUGA ZA OČUVANJE POVIJESNE I KULTURNE BAŠTINE HRVATA BOSANSKOG GRAHOVA „DINARA-PONARE“ ZAGREB
ŽUPA SVETOG ILIJE PROROKA BOSANSKO GRAHOVO

PROSLAVA PATRONA BANJOLUČKE KATEDRALE I BISKUPIJE
2018-07-15
Na blagdan sv. Bonaventure, nebeskog zaštitnika banjolučke katedrale i biskupije, u nedjelju 15. srpnja 2018. u banjolučkoj katedrali sv. Bonaventure bit će Euharistijsko slavlje u 10 sati. Predsjedat će nadbiskup metropolit vrhbosanski kardinal Vinko Puljić, predsjednik Biskupske konferencije BiH, a prigodnu će propovijed uputiti biskup banjolučki mons. Franjo Komarica.
Zasjedanje Biskupske konferencije BiH započeti će u petak, 13. srpnja u 9 sati pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH, a sudjelovat će svi članovi Biskupske konferencije BiH.
Prvog dana zasjedanja s biskupima će se susresti apostolski nuncij u Bosni i Hercegovini mons. Luigi Pezzuto. Na zasjedanju također će sudjelovat delegati Hrvatske i Slovenske biskupske konferencije mons. Vladika Kekić, biskup križevački, i mons. Alojzij Cvikl, nadbiskup metropolit mariborski i dopredsjednik Slovenske BK.
Na kraju 73. redovitog zasjedanja Biskupske konferencije Bosne i Hercegovine, u subotu 14. srpnja 2018. u 12 sati u prostorijama Biskupskog ordinarijata u Banjoj Luci bit će održana konferencija za novinstvo na kojoj će o tijeku zasjedanja govoriti kardinal Puljić i biskup domaćin mons. Franjo Komarica.
Biskup će biti nazočni i na predstavljanju knjige – zbornika radova – pod naslovom „Dubički arhiđakonat u razvijenom srednjem vijeku i njegovi tragovi kroz kasnija stoljeća“ koji će u petak, 13. srpnja 2018. s početkom u 19 sati u prostorijama Biskupskog ordinarijata u Banjoj Luci organizirati Europska akademija Banjolučke biskupije u okviru proslave blagdana sv. Bonaventure patrona banjolučke katedrale i biskupije.

DAN MOLITVENOG SJEĆANJA NA MUČENIKE U DRVARU I BOS. GRAHOVU
2018-07-27 - 2018-07-28
Drvar, 27. srpnja 2018.
Bos. Grahovo, 28. srpnja 2018.
U Drvaru će se u petak 27. srpnja 2018. po 17. put održati „Dan molitvenog sjećanja na mučenike i žrtve Banjolučke biskupije“ kojim će se komemorirati sve mučenike i žrtve ratova i totalitarizama XX. st. s područja Banjolučke biskupije.
Ovaj spome-dan uveden je 2001. i nosio je naziv „Dan drvarskih mučenika“ – u spomen na drvarskog župnika Waldemara Maksimilijana Nestora koji je 27. srpnja 1941. mučki ubijen zajedno sa skupinom svojih vjernika koji su se vraćali s hodočašća iz Knina – a od 2008., odredbom banjolučkog biskupa Franje Komarice, komemoracija mijenja ime u „Dan molitvenog sjećanja na mučenike i žrtve Banjolučke biskupije“.
Molitveni skup u Drvaru održat će se u župnoj crkvi sv. Josipa, a započinje u 10 sati pobožnošću tzv. „križnog puta mučenika“. U 11 sati svečanu svetu misu predvodit će banjolučki biskup mons. Franjo Komarica u zajedništvu sa svećenicima. Nakon svete mise bit će polaganje vijenaca pred spomen-križem poginulih hrvatskih branitelja.
Dan poslije, u subotu 28. srpnja, biskup Komarica predvodit će sv. misu u župnoj crkvi u Bos. Grahovu u 11 sati kojom će se komemorirati 77. obljetnica mučeničke smrti grahovskog župnika don Jurja Gospodnetića i preko 200 grahovskih Hrvata katolika.
Podsjetimo, 27. srpnja 1941. u mjestu Trubar kod Drvara četnički ustanici izveli su iz vlaka u mjestu Trubar kod Drvara drvarskoga župnika Waldemara Maksimilijana Nestora sa skupinom vjernika koji su se vraćali s hodočašća sv. Ani u Kosovu kraj Knina, pobili ih i bacili u jamu Golubnjaču. Taj dan napadnut je i drugi vlak s civilima koji su se vraćali u Drvar s hodočašća sv. Ani na Oštrelju. Do kraja rata iz Drvara su protjerani ili pobijeni gotovo svi Hrvati katolici, a katolička crkva u Drvaru srušena je i uklonjena 1949.
Istog dana kad je izvršen zločin nad drvarskim župnikom i katolicima, ustanici su i u susjednoj Lici izvršili zločine nad hrvatskim civilima na području Srba, Boričevca i Donjeg Lapca, a nedugo zatim i nad muslimanskim civilima u Kulen Vakufu.
U sljedećih 10-ak dana isti scenarij ponovio se u Bos. Grahovu i Krnjeuši. Najprije je početkom kolovoza zvjerski ubijen grahovski župnik don Juraj Gospodnetić s više od 200 grahovskih katolika, a potom u Krnjeuši kod Bosanskog Petrovca i župnik Krešimir Barišić zajedno s više od 250 svojih vjernika.
Nakon svih tih zločina, Katolička Crkva i hrvatski narod bili su praktički iskorijenjeni sa širokog područja zapadne Bosne i istočne Like, od Ključa do Knina, i od Livna do Bihaća. U bivšoj Jugoslaviji taj se dan 27. srpnja slavio kao Dan ustanka naroda Hrvatske i BiH, a i u modernoj Hrvatskoj i BiH još uvijek neke skupine i pojedinci toga dana u Srbu i Drvaru obilježavaju ustanak.
U pozivu na ovaj molitveni skup stoje sljedeće riječi: „ Molitveno sjećanje nije niti smije biti pozivanje na mržnju ili na osvetu, nego molitva za pokoj duša tih žrtava i čuvanje spomena na njihov život i smrt. Kao kršćani i za počinitelje zla molimo Božje smilovanje i obraćenje. Ujedno želimo i molimo da se ubrza dan kada ćemo barem neke od tih žrtava, koji su pravi kršćanski mučenici, ubijeni iz mržnje na vjeru, vidjeti na svojim oltarima kao – od Crkve službeno proglašene – uzore ljubavi prema Bogu i bližnjemu, koji su za te ideale žrtvovali svoj vlastiti život.“
Župa Drvar

OBITELJSKI DAN U BOSNI I HERCEGOVINI
2018-07-28 - 2018-07-29
Obiteljski dan u Bosni i Hercegovini bit će upriličen u nedjelju, 29. srpnja 2018. u župi Svete Obitelji u Kupresu. Ovaj Obiteljski dan u Bosni i Hercegovini ujedno je priprava za Treći nacionalni susret hrvatskih katoličkih obitelji koji će se održati 15. i 16. rujna 2018. u Splitu i Solinu pod geslom „Obitelj – izvor života i radosti“.
Program:
Subota, 28. srpnja 2018.
– u 18 sati – Sveta misa uočnica u župnoj crkvi Svete Obitelji u Kupresu koju predvodi i pod njom propovijeda predsjednik Vijeće za obitelj Biskupske konferencije Bosne i Hercegovine mons. Marko Semren, pomoćni biskup banjolučki.
– u 19.30 sati – koncert u Javnoj ustanovi za kulturu “Hrvatski dom” u Kupres (zborovi i pjevačke skupine).
Nedjelja, 29. srpnja 2018.
– u 10 sati – molitva krunice i prigoda za ispovijed u župnoj crkvi u Kupresu;
– u 11 sati – svečano Euharistijsko slavlje u župnoj crkvi Svete Obitelji u Kupresu koje će predvoditi predsjednik Vijeća Hrvatske biskupske konferencije za život i obitelj mons. Mate Uzinić, biskup dubrovački.
Dijecezanski biskupi u Bosni i Hercegovini pozvali su sve svećenike, redovnike, redovnice i članove svojih zajednica da od svetkovine sv. Petra i Pavla 29. lipnja 2018., kao pripravu na Obiteljski dan u BiH, zajednički mole „Molitvu Presvetom Trojstvu za obitelj“ kojom su biskupi Biskupske konferencije završili svoju Poslanicu obiteljima upućenu za Nedjelju Presvetog Trojstva, 11. lipnja 2006.
Molitva Presvetom Trojstvu za obitelj
Slavimo te Oče, Gospodaru neba i zemlje, što si dostojanstvo obitelji ustanovio na sliku svoga Trojstvenog zajedništva ljubavi.
Klanjamo ti se, Gospodine Isuse Kriste, Otkupitelju naš, jer si se udostojao roditi u ljudskoj obitelji i jer si svojom žrtvom na križu bračnu ljubav od rane grijeha iscijelio, te bračno i obiteljsko zajedništvo ljubavi i vjernosti učinio sakramentom svoga saveza s Crkvom.
Hvalimo te, Duše Sveti Tješitelju, koji po sakramentu ženidbe, zajedničkoj molitvi i nedjeljnoj euharistiji, kršćansku obitelj neraskidivo ujedinjuješ i posvećuješ, da može biti svetište života i škola kršćanske ljubavi.
Ponizno te molimo, Svemogući Bože, da se po uzoru na Svetu Obitelj, u našem kršćanskom domu, ostvari božanski naum o braku i obitelji – da naša obitelj bude istinska zajednica vjere, života i ljubavi. Po Kristu Gospodinu našemu. Amen!

DAN MOLITVENOG SJEĆANJA NA MUČENIKE I ŽRTVE ZA VJERU
2018-07-29
Iduća je nedjelje 17. kroz godinu, posljednja u mjesecu srpnju, kada obilježavamo Dan molitvenog sjećanja na mučenike i žrtve za vjeru u Banjolučkoj biskupiji.

KOMEMORACIJA U KRNJEUŠI U POVODU 77. OBLJETNICE STRADANJA ŽUPNIKA KREŠIMIRA BARIŠIĆA I PREKO 240 HRVATA KATOLIKA
2018-08-11
U Krnjeuši kod Bos. Petrovca u subotu 11. kolovoza 2018. bit će održana komemoracija za ubijenog krnjeuškog župnika don Krešimira Barišića i preko 240 stradalih vjernika katolika iz te nekadašnje župe.
Sv. misu u povodu 77. obljetnice njihova stradanja predvodit će banjolučki biskup mons. Franjo Komarica u 10 sati na starom katoličkom groblju „Kod križa“, uz regionalni put Vrtoče-Krnjeuša. Nakon mise bit će polaganje vijenaca i svijeća za sve žrtve u župi Krnjeuša.
Od 2015. na groblju u Krnjeuši održavaju se komemoracije u spomen na stradalog župnika Barišića i njegove vjernike, a prošle godine – u povodu 125. obljetnice osnutka župe Krnjeuša – na groblju je blagoslovljen spomen-prostor s oltarom i križem na kojem se nalazi spomen-ploča s imenima rodova stradalih u toj župi u kolovozu 1941.
Po izbijanju četničko-partizanskog ustanka u zapadnoj Bosni i istočnoj Lici na udaru ustanika se našla i župa Krnjeuša, između Bihaća i Bosanskog Petrovca. Pogrom u Krnjeuši dogodio se 9. i 10. kolovoza 1941. kada je zapaljena cijela župa koju je činilo dvadesetak sela i zaselaka, uključujući župnu crkvu i kuću.
Točan broj ubijenih stanovnika Hrvata nikad se nije utvrđen. Istraživanjima se došlo do preliminarne brojke od 240 ubijenih nedužniih civilnih osoba hrvatske nacionalnosti, od toga 72 žene i 49 djece do 12 godina starosti. Brojka od 240 osoba – koja nije konačna – odnosi se na uži dio župe i ne obuhvaća predjele koji su najviše stradali: južni dio župe oko Kulen Vakufa i Vrtoča s pripadajućim selima.
Također, brojka ne obuhvaća poginule domobrane. Među ubijenima je i krnjeuški župnik don Krešimir Barišić, zajedno s trojicom mladih sjemeništaraca, pripravnika za svećeničko zvanje, koji su ubijeni i bačeni u goruću župnu ckrvu.
Župa Krnjeuša je u kolovozu 1941. u potpunosti je uništena tako da danas nema nikakva vidljiva traga njezina postojanja, osim devastiranog groblja “Križ” koje je prošle godine uređeno I ograđeno.
Sličnu sudbinu posvemašnjeg uništenja tada su doživjele i katoličke župe u Bosanskom Petrovcu, Drvaru i Bos. Grahovu, te Borićevac, Srb, Donji Lapac i Udbina u susjednoj Lici. Po svršetku II. svjetskog rata većini preživjelih stanovnika tih župa tadašnje komunističke vlasti nisu dopustile povratak na rodna ognjišta, a njihova imovina je u međuvremenu dobila nove vlasnike.
Župa Drvar

REDOVNIČKI DAN U BOSNI I HERCEGOVINI
2018-09-01
Ovogodišnji Redovnički dan u Bosni i Hercegovini održat će se u subotu, 1. rujna s početkom okupljanja u 9.30 sati u franjevačkom samostanu sv. Bonaventure u Visokom.
Program će započeti u 10 sati uvodnom molitvom te pozdravom i dobrodošlicom predsjednika Konferencije viših redovničkih poglavara i poglavarica Bosne i Hercegovine i provincijala Hercegovačke franjevačke provincije dr. fra Miljenka Šteke. Prigodnu riječ uputit će banjolučki pomoćni biskup Marko Semren te gvardijan samostana fra Franjo Radman.
Redovnički susret moderirat će provincijalna poglavarica sestara milosrdnica Sarajevske provincije s. M. Julijana Djaković.
Predavanje: „Duhovna zvanja u suvremenom svijetu – izazovi i perspektive“ održat će mr. sc. don Damir Stojić, član Hrvatske salezijanske provincije sv. Ivana Bosca.
Nakon predavanja slijedi rasprava, a zatim stanka. Bit će prigoda za sakrament pomirenja.
Euharistijsko slavlje s početkom u 12 sati predslavit će biskup Semren.
Nakon objeda slijedi u 15 sati razgledavanje franjevačkog samostana, gimnazije i arheološkog područja Mile koje je u vrijeme srednjovjekovne Bosne bilo krunidbeno i grobno mjesto bosanskih kraljeva te sjedište franjevačke vikarije.
U 16 sati bit će upriličen prigodni kulturno rekreativni program.
Oko 17 sati je zatvaranje XXI. redovničkog dana. (kvrppbih)

PROSLAVA BLAGDANA SV. MAJKE TEREZIJE IZ KALKUTE
2018-09-05
U srijedu 5. rujna blagdan je sv. Majke Terezije iz Kalkute. Trodnevnicu u čast sv. Majke Terezije započet će u nedjelju 2. rujna, u župnoj i samostanskoj crkvi sv. Ante Padovanskog na Perićevcu sa sv. misom u 18:00 sati. Pola sata prije mise zajedno ćemo moliti Gospinu krunicu i molitve trodnevnice u čast sv. Majke Terezije.
Na sam blagdan slavit ćemo svečanu sv. Misu u 17:00 sati. Misu će predvoditi i propovijedati banjalučki biskup mons. dr. Franjo Komarica.
Pridružite nam se u pripravi i proslavi njezina blagdana!
S. Alodina, MC

SESTRE MILOSRDNICE SLAVE SVOG ZAŠTITNIKA SVETOG VINKA PAULSKOG
2018-09-27
U četvrtak, 27. rujna, spomen sv. Vinka Paulskog, prezbitera. Sv. je Vinko utemeljitelj i zaštitnik naših Sestra Milosrdnica.
Mons. Anto Orlovac će u njihovoj kućnoj kapelici predvoditi sv. misu tog dana u 18. sati.
Preporučujem vam da se u molitvi sjetite duhovnih i materijal-nih potreba Sestara Milosrdnica i da ujedno zahvalite Bogu za taj dar što su s nama.

SVJETSKI DAN SREDSTAVA DRUŠTVENIH KOMUNIKACIJA
2018-09-30
Iduća je nedjelja 26. kroz godinu i Svjetski dan sredstava društvenih komunikacija. U povodu toga dana papa je uputio poruku „’Istina će vas oslobodti’ (Iv 8,32). Fake news i novinarstvo mira“.
Poruku možete pročitati ovdje.

SVETKOVINA SV. TEREZIJE U ŽUPI PRESNAČE
2018-10-01
U ponedjeljak, 1. listopada, spomen sv. Terezije od Djeteta Isusa, djevice i crkvene naučite-ljice. – Župa Presnače slavi svetkovinu, mise će biti u 11.oo i 18.oo sati. Sv. misu u 11.oo sati predvo-dit će naš biskup Franjo.

KLANJANJE PRED PRESVETIM U KUĆNOJ KAPELICI SESTRE MAJKE TEREZIJA
2018-10-07
Iduća je nedjelja 27. kroz godinu. – Sestre Majke Terezija imat će tog dana u svojoj kućnoj kapelici u Banjoj Luci klanjanje pred Presvetim Oltarskim Sakramentom od 9.oo do 17.oo sati. Sestre vas rado pozivaju, a možete im se pridružiti u bilo koje vrijeme.

PREDSTAVLJANJE ZBORNIKA „DUBIČKI ARHIĐAKONAT...“ I U ZAGREBU
2018-10-12
U organizaciji Hrvatskog kulturnog društva Napredak – središnjica Sarajevo, Europske akademije Banjalučke biskupije iz Banja Luke, Hrvatskog viteškog reda Templara iz Zagreba te Hrvatske dominikanske provincije „Navještenja Blažene Djevice Marije“ iz Zagreba u petak, 12. listopada 2018 godine u Napretkovom kulturnom centru, Bogovićeva 1, s početkom u 19 sati biti će zagrebačkoj javnosti predstavljena knjiga – zbornik radova „Dubički arhiđakonat u razvijenom srednjem, vijeku i njegovi tragovi kroz kasnija stoljeća“. O knjizi će govoriti i zagrebačkoj javnosti predstaviti je dr. Miljenko Aničić, direktor Europske akademije Banjalučke biskupije, dr. Damir Karbić, Hrvatska akademija znanosti i um jetnosti, dr. Tomislav Galović, Filozofski fakultet Sveučilišta u Zagrebu, dr. Ante Nazor, Hrvatski memorijalno – dokumentacijski centar Domovinskog rata, te dr. Franjo Komarica, biskup Banjolučki.
Moderator ove promocije bit će Frano Piplović priređivač i glavni urednik izdanja uz sudjelovanje banjalučkih glazbenika nastanjenih u Zagrebu.

GODIŠNJE HODOČAŠĆE GOSPI U MARIJU BISTRICU
2018-10-13
U subotu, 13. listopada 2018. je godišnje hodočašće Gospi u Mariju Bistricu. Polazak je ujutro u 5 sati ispred katedrale, a povratak u Banju Luku navečer.
Prijavit se mogu samo one osobe koje imaju biometrijsku putovnicu ili važeće hrvatske dokumente. Prijaviti se možete osim u katedrali kod župnika u župi Pohoda BDM, na Petrićevcu, u Budžaku, Trapistima i Presnačama. (Cijena prijevoza je 25,- KM).

POSVETA NOVOIZGRAĐENE ŽUPNE I SAMOSTANSKE CRKVE U JAJCU.
2018-10-17
U srijedu, 17. listopada 2018. godine, s početkom u 17.oo sati, posvetit će naš biskup mons. Franjo Komarica novoizgrađenu župnu i samostansku crkvu u Jajcu.

BISKUP KOMARICA BLAGOSLOVIT ĆE GRADILIŠTE KATOLIČKE CRKVICE U BOS. PETROVCU
2018-10-20
U subotu 20. listopada banjolučki biskup Franjo Komarica blagoslovit će početak radova na izgradnji katoličke crkvice u Bos. Petrovcu. Sv. Misa s blagoslovom gradilišta počet će u 11 sati na katoličkom groblju (Ul. Ibrahimpašića) koje se nalazi nasuprot partizanskog groblja. Kapela se radi po idejnom projektu arhitekta Isaka Medića iz Sarajeva, a za izgradnju ovoga sakralnog objekta Općina Bos. Petrovac izdala je na vrijeme sve potrebne dozvole.
Izgradnjom kapele malobrojni katolici u Bos. Petrovcu dobit će – nakon točno 70 godina – svoj sakralni objekt u kojem će nesmetano moći obavljati svoje bogoslužne čine. Naime, katolička župna crkva sv. Petra u Bos. Petrovcu porušena je naredbom tadašnjih komunističkih vlasti 1949., pa će se iduće godine navršiti točno 70 godina od tog sramnog necivilizacijskog čina. Župna crkva nalazila se u samom središtu grada, odmah preko puta današnje zgrade općine.
Budući da je zemljište na kojem se nalazila porušena crkva sv. Petra nakon II. svjetskog rata oduzeto i nacionalizirano – i poslije su na njemu izgrađeni drugi objekti – kapela će se graditi na jedinom preostalom crkvenom zemljištu u gradu, a to je drevno katoličko groblje – otvoreno daleke 1903. g.
Groblje je više od 70 godina stajalo devastirano i zapušteno, da bi 2016. bilo temeljito očišćeno ograđeno i na njemu je te godine, na blagdan sv. Petra, po prvi put slavljena sv. misa (a to je ujedno bila i prva katolička misa u Bos. Petrovcu nakon 75 godina).
Treba istaknuti da je načelnik općine Bos. Petrovac Zlatko Hujić otpočetka – i osobno i sa službene razine – podržavao inicijative za uređenjem devastiranih katoličkih grobalja u Petrovcu i Krnjeuši, kao i ovu zadnju inicijativu za izgradnjom kapele u Petrovcu. To su također činili i pojedini građani Bos. Petrovca muslimanske i pravoslavne vjeroispovijesti.
Izgradnjom ove male, ali jako lijepe kapele, Katolička Crkva će se i službeno vratiti u Bos. Petrovac. Povijesna nepravda rušenja katoličke crkve u Petrovcu od strane službenog komunističkog režima, time će – barem donekle – biti ispravljena.
U Bos. Petrovcu danas živi nekolicina katolika, a do početka 2. svjetskog rata živjelo ih je preko 1000 u naseljima: Krnjeuša, Zelinivac, Vrtoče, Vođenica, Suvaja, Kolunić, Drinić, Oštrelj, te u samom gradu. Pastoralnu skrb za tamošnje preostale katolike danas vodi župa Drvar.
Na području Bos. Petrovca postojale su u 20. st. još dvije katoličke crkve – u Krnjeuši i na Oštrelju, ali su obje zapaljene i srušene u ljeto 1941. i nikada nisu obnovljene, kao ni ona u gradu.
Ž. D.
Bos. Petrovac, 16. listopada 2018.
Info materijali:
– Bos. Petrovac – Letak (PDF)

SVJETSKI DAN MISIJA (MISIJSKA NEDJELJA)
2018-10-21
Bliži se misijski mjesec listopad u kojem se, na predzadnju nedjelju, slavi Svjetski dan misija. Za tu prigodu Nacionalne uprave Papinskih misijskih djela Bosne i Hercegovine i Hrvatske pripremili su i ove godine promidžbene materijale: knjižicu, plakat i popratni dopis. Misijska središnjica za Bosnu i Hercegovinu je te materijale već poslale na sve župe u BiH, svim vjeroučiteljima koji predaju vjeronauk u školama i važnijim ustanovama.
I na ovaj način stavljamo na raspolaganje sve materijale koje smo pripremili za ovaj važan dan za misije u cijelom svijetu. Svjetski dan misija slijedi Isusov naputak apostolima i svima nama “da se svi ljudi spase i dođu do spoznanja istine.” (Usp. 1 Tim 2,3-4). Prigoda je ovo da svi vjernici još dublje probude u sebi Božju želju o spasenju svih ljudi za koje je njegov sin Isus, jedini posrednik između Boga i ljudi, krv svoju prolio i sve ljude otkupio. (Usp. 1 Tim 2,5-6). Svi koji smo u njegovo ime kršteni svojom molitvom, dobrim djelima, cijelim životom i svojom vjerom doprinosimo širenju Božjega kraljevstva i spasenju svih ljudi. Ova misijska godina je na poseban način posvećena mladima s kojima trebamo “donijeti evanđelje svima” na što nas potiče papa Franjo u ovogodišnjoj poruci za Svjetski dan misija. Mladi su već sad nezamjenjiva snaga Crkve i njezinog misijskog djelovanja. Mladi Crkvi daju polet i oduševljenje, ono što joj danas možda najviše ne dostaje. Ohrabrimo mlade u njihovom pozivu i poslanju. Dopustimo im da Crkvu čine ljepšom po svojoj unutarnjoj mladalačkoj ljepoti i iskrenim opredjeljenjem za Boga. Naši mladi i mladi u misijskim zemljama doprinose svetosti Crkve, a “svetost je njezino najljepše lice Crkve” piše Papa u svojoj pobudnici Radujte se i kličite. Mlada Crkva u misijama pomlađuje, kako je mnogi nazivaju, “staru gospođu Europu.” Želja nam je da i ovi promidžbeni materijali potaknu mlade i sve vjernike na njihovo vjerničko svjedočenje i misijsku obvezu Crkve.
Uz ove promidžbene materijale poslali smo svim župama u BiH i ponudu kalendara te naljepnica za božićni blagoslov obitelji. I ovo je jedan od načina promidžbe misija u našim župama i obiteljima. Misijski kalendar u kući je podsjećanje na misije i poziv na misijsko djelovanje. Uz to, kupnjom kalendara i naljepnica iz ove Središnjice, župnici i vjernici na izravan način pomažu misije. Simbolična je to zarada ali nije beznačajna i uvećat će se ukoliko se odlučite za kalendare koje vam, i na ovaj način, nudimo. Ove godine svjesno smo se odlučili za blaženike i svece iz našeg Hrvatskog naroda koji su i sami bili misionari ili veliki zaljubljenici misija. Povijest Crkve nas uči da su svi njezini velikani osjećali misijsko bilo Crkve i zalagali se za uspjeh misija u svijetu. Svjetski dan misija i kalendari koje nudimo sve nas, krštene i okupljene oko Isusova imena, podsjećaju i potiču da uspjeh misija u svijetu zavisi od svakoga od nas osobno.
Svi materijali za misijsku nedjelju kao i ponuda kalendara može se pogledati ili preuzeti i naručiti s misijskog portala Nacionalne uprave PMD u BiH.
Info materijal (.pdf):
– Plakat
– Brošura
– Ponudu kalendara, molitvenika, privjeska, narukvica, čestitki …
PMD BiH

POSVETA NOVOSAGRAĐENE ŽUPSKE I SAMOSTANSKE CRKVE NA PETRIĆEVCU
2018-10-22
Poštovani štovatelji sv. Ante, dragi župljani i svi ljudi dobre volje!
S radošću Vas pozivamo na svečanost posvete novosagrađene župne i samostanske crkve Svetog Ante Padovanskog na Petrićevcu, koje će biti u ponedjeljak, 22. listopada 2018. godine u 10.oo sati.
Obred posvete crkve sa svečanom svetom misom predvodi mons. dr. Franjo Komarica.
Srdačno Vas pozivamo!
Info materijali:
– Plakat (PDF)

KONCERT: „PJESMOM GRADIMO MOSTOVE“
2018-10-27
subota 27.10. u 19:00 sati
dvorana Banski dvor, Banja Luka
NASTUPAJU
HGD Zvijezda Danica, Kraljevica
vokalna skupina Lira, Rijeka
i solisti
dirigent Frane Frleta
klavirska pratnja Danijela Perković
ULAZ BESPLATAN
Info materijali:
– Plakat (PDF)

RASPORED SV. MISA O SVETKOVINI SVIH SVETIH U ŽUPI PETRIĆEVAC
2018-10-28 - 2018-10-31
GROBLJE SV. FRANJE – SAMOSTANSKO GORBLJE – NEDJELJA, 28.10.2018. U 11:00 SATI.
GROBLJE SV. STJEPANA – MOTIČKO GROBLJE – ČETVRTAK , 01.11.2018. U 11:00 SATI.
NAPOMENA: PRIJE SVETIH MISA MOLITI ĆE SE OPIJELA ZA NAŠE POKOJNE.

SVETKOVINA SVIH SVETIH I DUŠNI DAN U BANJOJ LUCI
2018-10-31 - 2018-11-02
Svetkovina Svih Svetih i Dušni dan u Banja Luci, 2018.
Srijeda, 31. listopada
14.00 sati – Blagoslov grobova na groblju Sv. Marka.
18.00 – Sv. misa u župnoj crkvi i večer otvorene crkve.
MOLITVENO BDIJENJE U ŽUPNOJ CRKVI DO PONOĆI
Četvrtak, 1. studenog – svetkovina Svih svetih
9.00 sati – Sv. misa u katedrali Sv. Bonaventure.
10.00 – 12.00 – Blagoslov grobova na groblju Sv. Marka.
9.00 – 10.00 – Blagoslov grobova u Ducipolju.
10.30 – 12.00 – Blagoslov grobova na Novom groblju.
13.00 – 15.00 – Blagoslov grobova na groblju Sv. Marka.
15.00 – Sv. misa na groblju Sv. Marka.
18.00 – Sveta misa u župnoj crkvi Pohoda BDM.
Petak, 2. studenog – Dušni dan
10.00 – 12.00 sati – Blagoslov grobova na groblju Sv. Marka.
10.00 – Blagoslov grobova i Misa na groblju Sv. Jurja – Pavlovac.
13.00 – 15.00 sati – Blagoslov grobova na groblju Sv. Marka.
15.00 – Sveta misa na groblju Sv. Marko
18.00 – Misa u katedrali za pokojne biskupe i svećenike
Poštovani i dragi vjernici, svećenici će na svetkovinu Svih Svetih i Dušni dan moliti opijela po grobljima u ovim terminima:
GROBLJE SV. MARKO
Svi Sveti i Dušni dan
od 10.00 – 12.00 i od 13.00 – 15.00 sati
Molitva opijela će biti i 31.10. (srijeda) od 14.00 sati
NOVO GROBLJE – POBRĐE
Svi Sveti od 10.30 – 12.00 sati
GROBLJE U DUCIPOLJU
Svi Sveti od 9.00 – 10.00 sati
GROBLJE U PAVLOVCU
Dušni dan od 10.00 sati
Sv. Misa odmah po završetku molitve opijela.
Vlč. Žarko Vladislav Ošap, župnik

74. REDOVITO ZASJEDANJE BISKUPSKE KONFERENCIJE BIH
2018-11-05 - 2018-11-06
U prostorijama Nadbiskupskog ordinarijata vrhbosanskog u Sarajevu, Kaptol 7, u ponedjeljak i utorak, 5. i 6. studenog 2018. održat će se 74. redovito zasjedanje Biskupske konferencije Bosne i Hercegovine pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH. Tijekom zasjedanja s biskupima će se susresti apostolski nuncij u Bosni i Hercegovini mons. Luigi Pezzuto.
U radnom dijelu zasjedanja, između ostalog, delegat BK BiH informirat će biskupe o radu Biskupske sinode o mladima, koja je održana u Vatikanu od 3. do 28. listopada 2018. Bit će također riječi o o duhovnim zvanjima u malim i bogoslovnim sjemeništima u Bosni i Hercegovini, a biskupi će se osvrnuti i na aktualno stanje u BiH kao i na pitanje denacionalizacije oduzete crkvene imovine.
U nedjelju, 4. studenog u 18 sati biskupi će slaviti Svetu misu u katedrali Srca Isusova. Predsjedat će kardinal Puljić, a prigodnu propovijed uputit će apostolski nuncij u Bosni i Hercegovini mons. Luigi Pezzuto.
U ponedjeljak ujutro, 5. studenog biskupi će slaviti Euharistiju u kapeliVrhbosanskog bogoslovnog sjemeništa i susresti se s bogoslovnom zajednicom. Predsjedat će kardinal Puljić, a prigodnu propovijed uputit će biskup dubrovački mons. Mate Uzinić, delegat Hrvatske biskupske konferencije.
Zasjedanje Biskupske konferencije BiH završit će konferencijom za novinstvo u utorak, 6. studenog u 12 sati u prostorijama Nadbiskupskog ordinarijata vrhbosanskog u Sarajevu (ulica Kaptol 7; tel. 033 208 878). O zasjedanju Biskupske konferencije BiH medijske djelatnike informirat će predsjednik i dopredsjednik BK BiH kardinal Vinko Puljić, nadbiskup metropolit vrhbosanski i mons. Tomo Vukšić, vojni biskup u BiH.
Sve informacije mogu se dobiti u Tajništvu BK BiH na tel. 033 66 68 67.
KTA
Sarajevo, 5. studeni 2018.

OBLJETNICA SMRTI MONS. KAZIMIRA VIŠATICKOG
2018-11-17
U subotu 17. studenoga u 17 sati u Gradišci, u crkvi sv. Roka bit će sv. misa za pokojnog mons. Kazimira Višatickog, koji je tamo ubijen prije 14 godina.
